Franziska Preuß

Franziska Preuß es un biatlon-sportista de Germania. Ella nascet li 11-im de marte 1994 in Wasserburg am Inn.

Franziska Preuß starta por li ski-club SC Haag. Ella partiprendet por li unesim vez in Mund-bocale de biatlon in li seson 2013/2014. In li annu 2014 Franziska Preuß partiprendet in li Olimpic Ludes de hiverne 2014 in Sotchi.

Personal vive
Franziska Preuß habita in Albaching. Ella fa un education in li doane.

Antey li biatlon ella esset activ in li levi atletica. In li annu 2003 ella ha fat su unesim provas in li biatlon.

Sportal cariera
Franziska Preuß fat su unesim competition in li Mund-bocale de biatlon in li seson 2013/2014. Til nu ella ganiat quin competitiones in Mund-bocale de biatlon quam membre del german stafete.

In li Championatu europan de biatlon 2013 in Bansko (Bulgaria) ella ganiat li aure-medallie in li stafete e un argente-medallie in li competition de chassada.

In li Championatu mundal de biatlon 2015 in Kontiolahti Franziska Preuß ganiat li argente-medallie in li masse-start-competition e li aure-medallie con li german stafete.

Categorie:Germanes
Categorie:Sportistas
Categorie:Biatlon